title: 2012/204/EU: Provedbena odluka Komisije od 19. travnja 2012. o izmjeni Priloga Odluci 2003/467/EZ o proglašenju Latvije kao države članice službeno slobodne od bruceloze, te određenih regija Italije, Poljske i Portugala kao regija službeno slobodnih od tuberkuloze, bruceloze i enzootske leukoze goveda (priopćena pod brojem dokumenta C(2012) 2451)  Tekst značajan za EGP

text:
               03/Sv. 70

               HR

               Službeni list Europske unije

               55

         32012D0204

               L 109/26

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 19. travnja 2012.
   o izmjeni Priloga Odluci 2003/467/EZ o proglašenju Latvije kao države članice službeno slobodne od bruceloze, te određenih regija Italije, Poljske i Portugala kao regija službeno slobodnih od tuberkuloze, bruceloze i enzootske leukoze goveda
   (priopćena pod brojem dokumenta C(2012) 2451)
   (Tekst značajan za EGP)
   (2012/204/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na promet govedima i svinjama unutar Zajednice (1), a posebno njezin Prilog A dio I. odjeljak 4., Prilog A dio II. odjeljak 7. i Prilog D dio I. odjeljak E,
   budući da:

               (1)

               Direktiva 64/432/EEZ primjenjuje se na trgovinu unutar Unije govedima i svinjama. U njoj su utvrđeni uvjeti prema kojima se država članica ili regija pojedine države članice može proglasiti službeno slobodnom od tuberkuloze, službeno slobodnom od bruceloze i službeno slobodnom od enzootske leukoze goveda u odnosu na stada goveda.

               (2)

               U Prilozima Odluci Komisije 2003/467/EZ od 23. lipnja 2003. o utvrđivanju statusa određenih država članica ili regija država članica kao službeno slobodnih od tuberkuloze, bruceloze i enzootske leukoze goveda u odnosu na stada goveda (2) naveden je popis država članica i njihovih regija koje su proglašene službeno slobodnima od tuberkuloze, službeno slobodnima od bruceloze odnosno službeno slobodnima od enzootske leukoze goveda.

               (3)

               Italija je Komisiji podnijela dokumentaciju kojom dokazuje ispunjenje uvjeta, utvrđenih u Direktivi 64/432/EEZ, za status službeno slobodne od tuberkuloze za svoje pokrajine Asti i Biella u regiji Piemonte u Italiji.

               (4)

               Osim toga, pokrajina Ascoli Piceno već je navedena na popisu u poglavlju 2. Priloga I. Odluci 2003/467/EZ kao regija Italije koja je službeno slobodna od tuberkuloze. Međutim, na temelju administrativne podjele Italije, pokrajina Ascoli Piceno u regiji Marche podijeljena je u dvije različite pokrajine: pokrajinu Ascoli Piceno i pokrajinu Fermo. Stavke za Italiju na popisu navedenom u poglavlju 2. Priloga I. Odluci 2003/467/EZ bi zato trebalo izmijeniti.

               (5)

               Portugal je Komisiji podnio dokumentaciju kojom dokazuje ispunjenje uvjeta, utvrđenih u Direktivi 64/432/EEZ, za status službeno slobodnih od tuberkuloze za sve administrativne regije (distritos) u okviru nadređene administrativne jedinice (região) Algarve u Portugalu.

               (6)

               Nakon procjene dokumentacije podnesene od strane Italije i Portugala, provincije Asti i Billa u regiji Piemonte u Italiji i sve administrativne regije (distritos) u okviru nadređene administrativne jedinice (região) Algarve u Portugalu treba proglasiti regijama Italije odnosno Portugala službeno slobodnima od tuberkuloze.

               (7)

               Italija je Komisiji također podnijela i dokumentaciju kojom dokazuje ispunjenje uvjeta, utvrđenih u Direktivi 64/432/EEZ, za status službeno slobodnih od bruceloze za pokrajine u regiji Valle d’Aosta u Italiji.

               (8)

               Latvija je Komisiji također podnijela i dokumentaciju kojom dokazuje ispunjenje uvjeta, utvrđenih u Direktivi 64/432/EEZ, za status službeno slobodnog od bruceloze za svoje cijelo državno područje.

               (9)

               Portugal je Komisiji također podnio i dokumentaciju kojom dokazuje ispunjenje uvjeta, utvrđenih u Direktivi 64/432/EEZ, za status službeno slobodnih od bruceloze za sve administrativne regije (distritos) u okviru nadređene administrativne jedinice (região) Algarve u Portugalu.

               (10)

               Nakon procjene dokumentacije koju su podnijele Italija, Latvija i Portugal, potrebno je Latviju proglasiti državom članicom službeno slobodnom od bruceloze, sve pokrajine u regiji Valle d’Aosta u Italiji i sve administrativne regije (distritos) unutar nadređene administrativne jedinice (região) Algarve treba proglasiti regijama službeno slobodnima od bruceloze Italije odnosno Portugala.

               (11)

               Italija, Poljska i Portugal podnijeli su Komisiji dokumentaciju kojom dokazuju ispunjenje uvjeta, utvrđenih u Direktivi 64/432/EEZ, za status službeno slobodnih od enzootske leukoze goveda za pokrajine Cataniju, Ennu, Palermo i Ragusa u regiji Sicilija u Italiji, za 19 administrativnih regija (powiaty) unutar nadređenih administrativnih jedinica (vojvodstva) Kujawsko-Pomorskie, Pomorskie, Warmińsko-Mazurskie i Wielkopolskie u Poljskoj i za sve administrativne regije (distritos) unutar nadređenih administrativnih regija (regiãoes) Centro i Lisboa e Vale do Tejo i četiri administrativne regije (distritos) unutar nadređene administrativne jedinice (região) Norte u Portugalu.

               (12)

               Nakon procjene dokumentacije koju su podnijele Italija, Poljska i Portugal, pokrajine Catania, Enna, Palermo i Ragusa u regiji Sicilija u Italiji, 19 administrativnih regija (powiaty) unutar nadređenih administrativnih jedinica (vojvodstava) Kujawsko-Pomorskie, Pomorskie, Warmińsko-Mazurskie i Wielkopolskie u Poljskoj i sve administrativne regije (distritos) unutar nadređenih administrativnih jedinica (regiãoes) Centro i Lisboa e Vale do Tejo te četiri administrativne regije (distritos) unutar nadređene administrativne jedinice (região) Norte u Portugalu treba proglasiti regijama službeno slobodnima od enzootske leukoze goveda Italije, Poljske odnosno Portugala.

               (13)

               Priloge Odluci 2003/467/EZ trebalo bi izmijeniti.

               (14)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilozi Odluci 2003/467/EZ izmjenjuju se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 19. travnja 2012.

            Za Komisiju

         John DALLI

            Član Komisije

      (1)  SL L 121, 29.7.1964., str. 1977/64.

      (2)  SL L 156, 25.6.2003., str. 74.
   PRILOG
   Prilozi Odluci 2003/467/EZ mijenjaju se kako slijedi:

               (1)

               u Prilogu I., poglavlje 2. zamjenjuje se sljedećim:

                           U Italiji:

                                       —

                                       Regija Abruzzo: pokrajina Pescara,

                                       —

                                       Pokrajina Bolzano,

                                       —

                                       Regija Emilia-Romagna,

                                       —

                                       Regija Friuli-Venezia Giulia,

                                       —

                                       Regija Lazio: Pokrajine Rieti, Viterbo,

                                       —

                                       Regija Lombardia,

                                       —

                                       Regija Marche: pokrajina Ascoli Piceno, Fermo,

                                       —

                                       Regija Piemonte: pokrajine Asti, Biella, Novara, Verbania, Vercelli,

                                       —

                                       Regija Sardegna: pokrajine Cagliari, Medio-Campidano, Ogliastra, Olbia-Tempio, Oristano,

                                       —

                                       Regija Toscana,

                                       —

                                       Pokrajina Trento,

                                       —

                                       Regija Veneto.

                           U Portugalu:

                                       —

                                       Região Algarve: svi distritos.

                           U Ujedinjenoj Kraljevini

                                       —

                                       Velika Britanija: Škotska”;

               (2)

               Prilog II. zamjenjuje se sljedećim:

                  „PRILOG II.

                     Države članice službeno slobodne od bruceloze

                              Oznaka ISO

                              Država članica

                              BE

                              Belgija

                              CZ

                              Češka Republika

                              DK

                              Danska

                              DE

                              Njemačka

                              EE

                              Estonija

                              IE

                              Irska

                              FR

                              Francuska

                              LV

                              Latvija

                              LU

                              Luksemburg

                              NL

                              Nizozemska

                              AT

                              Austrija

                              PL

                              Poljska

                              SI

                              Slovenija

                              SK

                              Slovačka

                              FI

                              Finska

                              SE

                              Švedska

                              U Italiji:

                                          —

                                          Regija Abruzzo: Pokrajina Pescara,

                                          —

                                          Pokrajina Bolzano,

                                          —

                                          Regija Emilia-Romagna,

                                          —

                                          Regija Friuli-Venezia Giulia,

                                          —

                                          Regija Lazio: Pokrajina Frosinone, Latina, Rieti, Viterbo,

                                          —

                                          Regija Liguria: Pokrajina Imperia, Savona,

                                          —

                                          Regija Lombardia,

                                          —

                                          Regija Marche,

                                          —

                                          Regija Molise: Pokrajina Campobasso,

                                          —

                                          Regija Piemonte,

                                          —

                                          Regija Puglia: Pokrajina Brindisi,

                                          —

                                          Regija Sardegna,

                                          —

                                          Regija Toscana,

                                          —

                                          Regija of Trento,

                                          —

                                          Regija Umbria,

                                          —

                                          Regija Valle d’Aosta,

                                          —

                                          Region Veneto.

                              U Portugalu:

                                          —

                                          Região Algarve: svi distritos,

                                          —

                                          Região Autónoma dos Açores: Ilhas de Corvo, Faial, Flores, Graciosa, Pico, Santa Maria.

                              U Španjolskoj:

                                          —

                                          Pokrajina Santa Cruz de Tenerife,

                                          —

                                          Pokrajina Las Palmas.

                              U Ujedinjenoj Kraljevini:

                                          —

                                          Velika Britanija: Engleska, Škotska, Wales,

                                          —

                                          Isle of Man (Otok Man).”;

               (3)

               u Prilogu III., poglavlje 2. zamjenjuje se sljedećim:

                           U Italiji:

                                       —

                                       Regija Abruzzo: pokrajina Pescara,

                                       —

                                       Regija Bolzano,

                                       —

                                       Regija Campania: Pokrajina Napoli (Napulj),

                                       —

                                       Regija Emilia-Romagna,

                                       —

                                       Regija Friuli-Venezia Giulia,

                                       —

                                       Regija Lazio: pokrajine Frosinone, Rieti, Viterbo,

                                       —

                                       Regija Liguria: pokrajine Imperia, Savona,

                                       —

                                       Regija Lombardia,

                                       —

                                       Regija Marche,

                                       —

                                       Regija Molise,

                                       —

                                       Regija Piemonte,

                                       —

                                       Regija of Puglia: pokrajina Brindisi,

                                       —

                                       Regija Sardegna,

                                       —

                                       Regija Sicilia: pokrajine Agrigento, Caltanissetta, Catania, Enna, Palermo, Ragusa, Siracusa, Trapani,

                                       —

                                       Regija Toscana,

                                       —

                                       Pokrajina Trento,

                                       —

                                       Regija Umbria,

                                       —

                                       Regija Valle d’Aosta,

                                       —

                                       Regija Veneto.

                           U Poljskoj:

                                       —

                                       Vojvodstvo dolnośląskie

                                                   Powiaty:

                                                   bolesławiecki, dzierżoniowski, głogowski, górowski, jaworski, jeleniogórski, Jelenia Góra, kamiennogórski, kłodzki, legnicki, Legnica, lubański, lubiński, lwówecki, milicki, oleśnicki, oławski, polkowicki, strzeliński, średzki, świdnicki, trzebnicki, wałbrzyski, Wałbrzych, wołowski, wrocławski, Wrocław, ząbkowicki, zgorzelecki, złotoryjski

                                       —

                                       Vojvodstvo lubelskie

                                                   Powiaty:

                                                   bialski, Biała Podlaska, biłgorajski, chełmski, Chełm, hrubieszowski, janowski, krasnostawski, kraśnicki, lubartowski, lubelski, Lublin, łęczyński, łukowski, opolski, parczewski, puławski, radzyński, rycki, świdnicki, tomaszowski, włodawski, zamojski, Zamość.

                                       —

                                       Vojvodstvo lubelskie

                                                   Powiaty:

                                                   gorzowski, Gorzów Wielkopolski, krośnieńsko-odrzański, międzyrzecki, nowosolski, słubicki, strzelecko–drezdenecki, sulęciński, świebodziński, Zielona Góra, zielonogórski, żagański, żarski, wschowski.

                                       —

                                       Vojvodstvo kujawsko-pomorskie

                                                   Powiaty:

                                                   aleksandrowski, brodnicki, bydgoski, Bydgoszcz, chełmiński, golubsko- dobrzyński, grudziądzki, inowrocławski, lipnowski, Grudziądz, mogileński, nakielski, radziejowski, rypiński, sępoleński, świecki, toruński, Toruń, tucholski, wąbrzeski, Włocławek, włocławski, żniński.

                                       —

                                       Vojvodstvo lódzkie

                                                   Powiaty:

                                                   bełchatowski, brzeziński, kutnowski, łaski, łęczycki, łowicki, łódzki, Łódź, opoczyński, pabianicki, pajęczański, piotrkowski, Piotrków Trybunalski, poddębicki, radomszczański, rawski, sieradzki, skierniewicki, Skierniewice, tomaszowski, wieluński, wieruszowski, zduńskowolski, zgierski.

                                       —

                                       Vojvodstvo malopolskie

                                                   Powiaty:

                                                   brzeski, bocheński, chrzanowski, dąbrowski, gorlicki, krakowski, Kraków, limanowski, miechowski, myślenicki, nowosądecki, nowotarski, Nowy Sącz, oświęcimski, olkuski, proszowicki, suski, tarnowski, Tarnów, tatrzański, wadowicki, wielicki.

                                       —

                                       Vojvodstvo mazowieckie

                                                   Powiaty:

                                                   białobrzeski, ciechanowski, garwoliński, grójecki, gostyniński, grodziski, kozienicki, legionowski, lipski, łosicki, makowski, miński, mławski, nowodworski, ostrołęcki, Ostrołęka, ostrowski, otwocki, piaseczyński, Płock, płocki, płoński, pruszkowski, przasnyski, przysuski, pułtuski, Radom, radomski, Siedlce, siedlecki, sierpecki, sochaczewski, sokołowski, szydłowiecki, Warszawa, warszawski zachodni, węgrowski, wołomiński, wyszkowski, zwoleński, żuromiński, żyrardowski.

                                       —

                                       Vojvodstvo opolskie

                                                   Powiaty:

                                                   brzeski, głubczycki, kędzierzyńsko-kozielski, kluczborski, krapkowicki, namysłowski, nyski, oleski, opolski, Opole, prudnicki, strzelecki.

                                       —

                                       Vojvodstvo podkarpackie

                                                   Powiaty:

                                                   bieszczadzki, brzozowski, dębicki, jarosławski, jasielski, kolbuszowski, krośnieński, Krosno, leski, leżajski, lubaczowski, łańcucki, mielecki, niżański, przemyski, Przemyśl, przeworski, ropczycko-sędziszowski, rzeszowski, Rzeszów, sanocki, stalowowolski, strzyżowski, Tarnobrzeg, tarnobrzeski.

                                       —

                                       Vojvodstvo podlaskie

                                                   Powiaty:

                                                   augustowski, białostocki, Białystok, bielski, grajewski, hajnowski, kolneński, łomżyński, Łomża, moniecki, sejneński, siemiatycki, sokólski, suwalski, Suwałki, wysokomazowiecki, zambrowski

                                       —

                                       Vojvodstvo pomorskie

                                                   Powiaty:

                                                   Gdańsk, gdański, Gdynia, lęborski, pucki, nowodworski, Sopot, wejherowski

                                       —

                                       Vojvodstvo śląskie

                                                   Powiaty:

                                                   będziński, bielski, Bielsko-Biała, bieruńsko-lędziński, Bytom, Chorzów, cieszyński, częstochowski, Częstochowa, Dąbrowa Górnicza, gliwicki, Gliwice, Jastrzębie Zdrój, Jaworzno, Katowice, kłobucki, lubliniecki, mikołowski, Mysłowice, myszkowski, Piekary Śląskie, pszczyński, raciborski, Ruda Śląska, rybnicki, Rybnik, Siemianowice Śląskie, Sosnowiec, Świętochłowice, tarnogórski, Tychy, wodzisławski, Zabrze, zawierciański, Żory, żywiecki.

                                       —

                                       Vojvodstvo świętokrzyskie

                                                   Powiaty:

                                                   buski, jędrzejowski, kazimierski, kielecki, Kielce, konecki, opatowski, ostrowiecki, pińczowski, sandomierski, skarżyski, starachowicki, staszowski, włoszczowski.

                                       —

                                       Vojvodstvo warmińsko-mazurskie

                                                   Powiaty:

                                                   bartoszycki, braniewski, działdowski Elbląg, elbląski, ełcki, giżycki, gołdapski, iławski, kętrzyński, lidzbarski, mrągowski, nidzicki, nowomiejski, olecki, olsztyński, ostródzki, Olsztyn, piski, szczycieński, węgorzewski.

                                       —

                                       Vojvodstvo wielkopolskie

                                                   Powiaty:

                                                   gostyński, jarociński, kaliski, Kalisz, kępiński, kolski, koniński, Konin, krotoszyński, międzychodzki, nowotomyski, ostrowski, ostrzeszowski, pleszewski, rawicki, słupecki, szamotulski, średzki, śremski, turecki, wolsztyński, wrzesiński, złotowski.

                           U Portugalu:

                                       —

                                       Região Algarve: svi distritos,

                                       —

                                       Região Alentejo: svi distritos,

                                       —

                                       Região Centro: svi distritos,

                                       —

                                       Região Lisboa e Vale do Tejo: svi distritos,

                                       —

                                       Região Norte: districtos: Braga, Bragança, Viana do Castelo, Vila Real,

                                       —

                                       Região Autónoma dos Açores.

                           U Ujedinjenoj Kraljevini:

                                       —

                                       The Isle of Man. (Otok Man)”


title: Provedbena odluka Komisije (EU) 2016/708 оd 11. svibnja 2016. o usklađenosti austrijskog programa poljoprivrednog certificiranja s uvjetima utvrđenima u direktivama 98/70/EZ i 2009/28/EZ Europskog parlamenta i Vijeća

text:
               12.5.2016

               HR

               Službeni list Europske unije

               L 122/60

         PROVEDBENA ODLUKA KOMISIJE (EU) 2016/708
   оd 11. svibnja 2016.
   o usklađenosti austrijskog programa poljoprivrednog certificiranja s uvjetima utvrđenima u direktivama 98/70/EZ i 2009/28/EZ Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/70/EZ Europskog parlamenta i Vijeća od 13. listopada 1998. o kakvoći benzinskih i dizelskih goriva i izmjeni Direktive Vijeća 93/12/EEZ (1), a posebno njezin članak 7.c stavak 6.,
   uzimajući u obzir Direktivu 2009/28/EZ Europskog parlamenta i Vijeća od 23. travnja 2009. o promicanju uporabe energije iz obnovljivih izvora te o izmjeni i kasnijem stavljanju izvan snage direktiva 2001/77/EZ i 2003/30/EZ (2), a posebno njezin članak 18. stavak 6.,
   budući da:

               (1)

               Direktivama 98/70/EZ i 2009/28/EZ se, među ostalim, utvrđuju kriteriji održivosti za pogonska biogoriva i druga tekuća biogoriva. Odredbe članaka 7.b i 7.c te Priloga IV. Direktivi 98/70/EZ slične su odredbama članaka 17. i 18. te Priloga V. Direktivi 2009/28/EZ.

               (2)

               Kad se pogonska biogoriva i druga tekuća biogoriva uzimaju u obzir za potrebe članka 7.a Direktive 98/70/EZ i članka 17. stavka 1. točaka (a), (b) i (c) Direktive 2009/28/EZ, države članice moraju od gospodarskih subjekata zahtijevati dokazivanje usklađenosti pogonskih biogoriva i drugih tekućih biogoriva s kriterijima održivosti iz članka 7.b stavaka od 2. do 5. Direktive 98/70/EZ, odnosno članka 17. stavaka od 2. do 5. Direktive 2009/28/EZ. U tu svrhu gospodarski subjekti mogu priložiti dokaz ili podatke koji su pribavljeni u skladu s, među ostalim, dobrovoljnim nacionalnim ili međunarodnim programom, ili nacionalnim programom.

               (3)

               Država članica može obavijestiti Komisiju o svojem nacionalnom programu. Ako Komisija odluči da je tako priopćeni nacionalni program u skladu s uvjetima utvrđenima u direktivama 98/70/EZ i 2009/28/EZ, ne može se odbiti uzajamno priznavanje programa utvrđenih u skladu s člankom 7.c Direktive 98/70/EZ i člankom 18. Direktive 2009/28/EZ i programa te države članice u pogledu provjere usklađenosti s kriterijima održivosti navedenima u članku 7.b stavcima od 2. do 5. Direktive 98/70/EZ i članku 17. stavcima od 2. do 5. Direktive 2009/28/EZ.

               (4)

               Austrija je 29. rujna 2015. obavijestila Komisiju o svojem nacionalnom programu („austrijskom programu poljoprivrednog certificiranja”). Program obuhvaća poljoprivredne sirovine i biljna ulja te se primjenjuje sve do početne obrade tih sirovina. Komisija je ocijenila usklađenost austrijskog programa poljoprivrednog certificiranja s uvjetima utvrđenima u direktivama 98/70/EZ i 2009/28/EZ.

               (5)

               Mjere predviđene ovom Odlukom u skladu su s mišljenjem Odbora za održivost pogonskih biogoriva i drugih tekućih biogoriva uspostavljenog člankom 25. stavkom 2. Direktive 2009/28/EZ,

         DONIJELA JE OVU ODLUKU:
   Članak 1.
   Austrijski program poljoprivrednog certificiranja u skladu je s uvjetima utvrđenima u direktivama 98/70/EZ i 2009/28/EZ.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 11. svibnja 2016.

            Za Komisiju

            Predsjednik

         Jean-Claude JUNCKER

      (1)  SL L 350, 28.12.1998., str. 58.

      (2)  SL L 140, 5.6.2009., str. 16.


title: Provedbena odluka Vijeća 2011/670/ZVSP od 10. listopada 2011. o provedbi Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu

text:
               18/Sv. 12

               HR

               Službeni list Europske unije

               155

         32011D0670

               L 267/13

               SLUŽBENI LIST EUROPSKE UNIJE

         PROVEDBENA ODLUKA VIJEĆA 2011/670/ZVSP
   od 10. listopada 2011.
   o provedbi Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2011/235/ZVSP od 12. travnja 2011. o mjerama ograničavanja protiv određenih osoba i subjekata s obzirom na stanje u Iranu (1), a posebno njezin članak 3. stavak 1.,
   budući da:

               (1)

               Vijeće je 12. travnja 2011. donijelo Odluku 2011/235/ZVSP.

               (2)

               S obzirom na stalne povrede ljudskih prava u Iranu, na popis osoba i subjekata koji podliježu mjerama ograničavanja određenima u Prilogu Odluci 2011/235/ZVSP trebalo bi uvrstiti dodatne osobe i subjekte,

         DONIJELO JE OVU ODLUKU:
   Članak 1.
   Osobe navedene u Prilogu ovoj Odluci dodaju se na popis određen u Prilogu Odluci 2011/235/ZVSP.
   Članak 2.
   Ova Odluka stupa na snagu na dan donošenja.

      Sastavljeno u Luksemburgu 10. listopada 2011.

            Za Vijeće

            Predsjednica

         C. ASHTON

      (1)  SL L 100, 14.4.2011., str. 51.

      PRILOG
      Popis osoba iz članka 1.

         Osobe

                  Ime

                  Identifikacijski podaci

                  Razlozi

                  Datum uvrštenja na popis

                  1.

                  ABBASZADEH-MESHKINI, Mahmoud

                  Politički direktor u Ministarstvu unutarnjih poslova.
                  Kao voditelj Odbora iz članka 10. Zakona o aktivnostima političkih stranaka i skupina zadužen je za izdavanje odobrenja za demonstracije i druga javna događanja te registraciju političkih stranaka.
                  Godine 2010. obustavio je aktivnosti dvije reformističke političke stranke povezane s Mousavijem – Islamske iranske fronte za sudjelovanje i Islamske organizacije revolucionarnih mudžahedina
                  Od 2009. nadalje dosljedno i stalno zabranjuje sva nevladina okupljanja i time uskraćuje ustavno pravo na prosvjed i uzrokuje mnoga uhićenja mirnih prosvjednika što je u suprotnosti s pravom na slobodu okupljanja.
                  Godine 2009. također je oporbi uskratio dozvolu za ceremoniju žalovanja za ljude koji su ubijeni u prosvjedima zbog predsjedničkih izbora.

                  10.10.2011.

                  2.

                  AKBARSHAHI Ali-Reza

                  Zapovjednik teheranske policije.
                  Prema izvješćima koje su organizaciji Human Rights Watch (HRW) dali svjedoci nasilja poslije izbora, njegove policijske snage odgovorne su za primjenu protupravnih mjera protiv osumnjičenika prilikom uhićenja i pritvora prije suđenja,
                  Teheranska policija umiješana je u racije na studentske domove Teheranskog sveučilišta u lipnju 2009., kada su prema podacima povjerenstva iranskog parlamenta (Madžlisa) pripadnici policije i milicije Basiji ozlijedili više od 100 studenata.

                  10.10.2011.

                  3.

                  AKHARIAN Hassan

                  Čuvar na odjelu 1 zatvora Radjaishahr, u mjestu Karadj.
                  Nekoliko bivših pritvorenika ga je optužilo za mučenja i izdavanje naloga kojima je spriječio pružanje liječničke pomoći zatvorenicima. Prema zapisniku svjedočenja jednog pritvorenika u zatvoru Radjaishahr, svi su ga čuvari snažno tukli, a Akharian je za to znao.
                  Također postoji barem jedan prijavljeni slučaj smrti pritvorenika, Mohsena Beikvanda, u razdoblju dok je čuvar bio Akharian.

                  10.10.2011.

                  4.

                  AVAEE Seyyed Ali-Reza (također poznat kao AVAEE Seyyed Alireza)

                  Predsjednik pravosudnih tijela u Teheranu.
                  Kao predsjednik pravosudnih tijela u Teheranu odgovoran je za povrede ljudskih prava, proizvoljna uhićenja, uskraćivanje prava zatvorenicima i porast broja pogubljenja.

                  10.10.2011.

                  5.

                  BANESHI Jaber

                  Državni odvjetnik u Shirazu.
                  Odgovoran je za pretjeranu i sve češću primjenu smrtne kazne izricanjem desetaka smrtnih kazni. Državni odvjetnik u predmetu bombaškog napada u Shirazu 2008. koji je režim iskoristio kako bi na smrt osudio nekoliko protivnika režima.

                  10.10.2011.

                  6.

                  FIRUZABADI general bojnik Dr. Seyyed Hasan (također poznat kao: FIRUZABADI general bojnik Dr. Seyed Hassan; FIROUZABADI general bojnik Dr. Seyyed Hasan; FIROUZABADI general bojnik Dr. Seyed Hassan)

                  Mjesto rođenja: Mashad. Datum rođenja: 3.2.1951.

                  Načelnik stožera iranskih oružanih snaga.
                  Kao član Vrhovnog vijeća za nacionalnu sigurnost (SNSC) najviši je vojni zapovjednik odgovoran za vođenje svih vojnih sektora i policija, uključujući Islamsku revolucionarnu gardu (IRGC) i policiju. Snage koje su formalno pod njegovim zapovjedništvom provodile su brutalnu represiju nad mirnim prosvjednicima i izvršavale masovna pritvaranja.

                  10.10.2011.

                  7.

                  GANJI Mostafa Barzegar

                  Glavni državni odvjetnik u Qomu.
                  Odgovoran je za proizvoljno pritvaranje i loše postupanje s desecima počinitelja kaznenih djela u Qomu. Sudjelovao je u teškim kršenjima prava na zakonitost postupka, što je doprinijelo pretjeranoj i sve češćoj primjeni smrtne kazne i naglom porastu pogubljenja od početka godine.

                  10.10.2011.

                  8.

                  HABIBI Mohammad Reza

                  Zamjenik državnog odvjetnika u Isfahanu.
                  Sudjelovao je u postupcima u kojima su optuženicima uskraćena prava na pravedno suđenje – npr. Abdollahu Fathiju koji je pogubljen u svibnju 2011. nakon što je Habibi tijekom njegovog suđenja u ožujku 20’0. zanemario njegovo pravo na saslušanje i probleme s duševnim zdravljem.
                  Stoga je sudjelovao u teškim kršenjima prava na zakonitost postupka, što je doprinijelo pretjeranoj i sve češćoj primjeni smrtne kazne i naglom porastu pogubljenja od početka godine.

                  10.10.2011.

                  9.

                  HEJAZI Mohammad

                  Mjesto rođenja: Ispahan Datum rođenja: 1956

                  Voditelj jedinice Sarollah unutar IRGC-a u Teheranu, bivši zapovjednik snaga milicije Basij.
                  Jedinica Sarollah imala je središnju ulogu u nasilju poslije izbora. Mohammad HEJAZI je autor pisma poslanog Ministarstvu zdravlja 26. lipnja 2009. u kojem se zabranjuje objava dokumenata ili zdravstvenih kartona bilo koje osobe koja je ozlijeđena ili hospitalizirana tijekom događaja poslije izbora što daje naslutiti da se radi o zataškavanju.

                  10.10.2011.

                  10.

                  HEYDARI Nabiollah

                  Voditelj iranske uprave za policiju na zračnim lukama.
                  Od lipnja 2009. ključna je osoba za uhićenja iranskih prosvjednika u Međunarodnoj zračnoj luci Imam Khomeini - uključujući unutar međunarodne zone - koji su pokušavali napustiti zemlju nakon početka nasilja.

                  10.10.2011.

                  11.

                  JAVANI Yadollah

                  Voditelj političkog ureda IRGC-a.
                  Bio je jedan od prvih visokorangiranih dužnosnika koji su zatražili da se uhite Moussavi, Karroubi i Khatami. Više puta je podržao uporabu nasilja i krutih tehnika ispitivanja protiv prosvjednika poslije izbora (opravdavajući priznanja snimljena za televiziju), uključujući izdavanje naloga za protupravno loše postupanje s disidentima u dokumentima koji su poslani IRGC-u i miliciji Basij.

                  10.10.2011.

                  12.

                  JAZAYERI Massoud

                  Zamjenik načelnika stožera iranskih združenih oružanih snaga, zadužen za kulturna pitanja (također poznato kao glavni štab za obavješćivanje o državnoj sigurnosti).
                  Kao zamjenik načelnika stožera aktivno je sudjelovao u represiji. U intervjuu za novine Kayhan upozorio je da su identificirali brojne prosvjednike u Iranu i inozemstvu te da će se s njima pravovremeno pozabaviti. Otvoreno je pozivao na suzbijanje predstavništava stranih masovnih medija i iranske oporbe. Godine 2010. je od vlade zatražio da donese strože zakone protiv Iranaca koji surađuju sa stranim medijima.

                  10.10.2011.

                  13.

                  JOKAR Mohammad Saleh

                  Zapovjednik studentskih snaga milicije Basij.
                  U tom svojstvu aktivno je sudjelovao u suzbijanju prosvjeda u školama i sveučilištima te u protupravnom pritvaranju aktivista i novinara.

                  10.10.2011.

                  14.

                  KAMALIAN Behrouz

                  Mjesto rođenja: Teheran
                  Datum rođenja: 1983.

                  Vođa mrežne skupine „Ashiyaneh” povezane s IRGC-om.
                  Skupina „Ashiyaneh” Digital Security, koju je osnovao Behrouz Kamalian, odgovorna je za intenzivnu mrežnu represiju protiv domaćih protivnika i reformista te stranih institucija. Na internetskoj stranici zapovjedništva revolucionarne garde za mrežnu obranu su 21. lipnja 2009. postavljene 32 slike lica 26 osoba koje su navodno snimljene tijekom demonstracija poslije izbora. Uz njih je priložen poziv Irancima da „identificiraju izgrednike”.

                  10.10.2011.

                  15.

                  KHALILOLLAHI Moussa (također poznat kao KHALILOLLAHI Mousa)

                  Dr.žavni odvjetnik u Tabrizu.
                  Umiješan u predmet Sakineh Mohammadi-Ashtiani i protivio se nekoliko puta njezinom puštanju te je sudjelovao u teškim povredama prava na zakonitost postupka.

                  10.10.2011.

                  16.

                  MAHSOULI Sadeq (također poznat kao MAHSULI, Sadeq)

                  Mjesto rođenja: Oroumieh (Iran)
                  Datum rođenja: 1959./60.

                  Ministar unutarnjih poslova do kolovoza 2009.
                  Kao ministar unutarnjih poslova, Mahsouli je bio nadležan za sve policijske snage, sigurnosne agente Ministarstva unutarnjih poslova i agente u civilu. Snage pod njegovim zapovjedništvom odgovorne su za napade na studentske domove Teheranskog sveučilišta 14. lipnja 2009. i mučenja studenata u podrumu Ministarstva (zloglasna podrumska etaža 4). Ostali prosvjednici teško su zlostavljani u centru za pritvor Kahrizak kojim je upravljala policija pod nadzorom Mahsoulija.

                  10.10.2011.

                  17.

                  MALEKI Mojtaba

                  Dr.žavni odvjetnik u Kermanshahu.
                  Odgovoran za dramatičan porast smrtnih kazni, uključujući sedam vješanja u jednom danu 3. siječnja 2010. u središnjem zatvoru u Kermanshahu na temelju njegove optužnice. Stoga je odgovoran za pretjeranu i sve veću primjenu smrtne kazne.

                  10.10.2011.

                  18.

                  OMIDI Mehrdad

                  Voditelj jedinice iranske policije za računalni kriminal.
                  Odgovoran je za tisuće istraga i optužnica protiv reformista i političkih protivnika koji se koriste internetom. Stoga je odgovoran za teška kršenja ljudskih prava u represiji protiv osoba koji javno govore u obranu svojih zakonskih prava, uključujući slobodu izražavanja.

                  10.10.2011.

                  19.

                  SALARKIA Mahmoud

                  Zamjenik glavnog državnog odvjetnika u Teheranu za zatvorske poslove.
                  Izravno je odgovoran za mnoge uhidbene naloge protiv nevinih i mirnih prosvjednika i aktivista. Mnoga izvješća zagovornika ljudskih prava pokazuju da su gotovo svi koji su uhićeni prema njegovom nalogu držani na skrivenoj lokaciji bez pristupa svome odvjetniku ili obiteljima te bez optužbe, i to različito dugo i često u uvjetima jednakima prisilnom nestanku. Njihove obitelji često nisu obaviještene o uhićenju.

                  10.10.2011.

                  20.

                  SOURI Hojatollah

                  Kao voditelj zatvora Evin odgovoran je za teška kršenja ljudskih prava koja se odvijaju u tom zatvoru, kao što su premlaćivanja te duševno i seksualno zlostavljanje.
                  Prema dosljednim informacijama iz nekoliko izvora, u zatvoru Evin mučenje je uobičajena praksa. Mnogi su aktivisti smješteni u odjelu 209 zbog svojih mirnih aktivnosti u protivljenju vladajućem režimu.

                  10.10.2011.

                  21.

                  TALA Hossein (također poznat kao TALA Hosseyn)

                  Voditelj Iranian Tobacco Company.

                  Zamjenik glavnog guvernera („Farmandar”) pokrajine Teheran do rujna 2010., posebno je odgovoran za intervenciju policijskih snaga te stoga za represiju protiv prosvjeda.
                  U prosincu 2010. primio je nagradu zbog svoje uloge u represiji poslije izbora.

                  10.10.2011.

                  22.

                  TAMADDON Morteza (također poznat kao TAMADON Morteza)

                  Mjesto rođenja: Shahr Kord-Isfahan
                  Datum rođenja: 1959.

                  Glavni guverner pokrajine Teheran pod okriljem IRGC-a, voditelj Vijeća pokrajine Teheran za javnu sigurnost.
                  Kao guverner pokrajine Teheran i voditelj Vijeća pokrajine Teheran za javnu sigurnost, snosi opću odgovornost za sve represivne aktivnosti, uključujući represiju protiv političkih prosvjeda od lipnja 2009. Zna se da je osobno sudjelovao u zlostavljanju oporbenih vođa Karroubija i Moussavija.

                  10.10.2011.

                  23.

                  ZEBHI Hossein

                  Zamjenik glavnog državnog odvjetnika Irana.
                  Zadužen je za nekoliko sudskih predmeta koji su povezani s prosvjedima poslije izbora.

                  10.10.2011.

                  24.

                  BAHRAMI Mohammad-Kazem

                  Voditelj pravosudnog ogranka oružanih snaga.
                  Sudjelovao u represiji protiv mirnih prosvjednika.

                  10.10.2011.

                  25.

                  HAJMOHAMMADI Aziz

                  Bivši sudac prvog vijeća Suda u Evinu, a sada je sudac odjela 71 Kaznenog suda pokrajine Teheran.
                  Vodio je nekoliko suđenja prosvjednicima, inter alia, suđenje Abdol-Rezi Ghanbariju, učitelju koji je uhićen u siječnju 2010. i osuđen na smrt zbog svojih političkih aktivnosti. Prvostupanjski sud u Evinu nedavno je osnovan unutar zatvora Evin, što je u ožujku 2010. pozdravio Jafari Dolatabadi. U tom su zatvoru zadržane neke optužene osobe te se s njima tamo loše postupa i prisiljava ih se na davanje lažnih izjava.

                  10.10.2011.

                  26.

                  BAGHERI Mohammad-Bagher

                  Potpredsjednik pravosudne uprave pokrajine Južni Khorasan, zadužen za prevenciju kriminala.
                  Osim što je, prema vlastitom priznanju u lipnju 2011., odobrio 140 izvršenja smrtnih kazni između ožujka 2010. i ožujka 2011., navodno je u istom razdoblju i u istoj pokrajini Južni Khorasan izvršeno još oko 100 pogubljenja bez da su obaviještene obitelji i odvjetnici.
                  Stoga je sudjelovao u teškim kršenjima prava na zakonitost postupka što je doprinijelo pretjeranoj i sve češćoj primjeni smrtne kazne.

                  10.10.2011.

                  27.

                  BAKHTIARI Seyyed Morteza

                  Mjesto rođenja: Mashad (Iran)
                  Datum rođenja: 1952.

                  Ministar pravosuđa, bivši glavni guverner Isfahana i ravnatelj Organizacije državnih zatvora (do lipnja 2004.).
                  Kao ministar pravosuđa, imao je ključnu ulogu u prijetnjama i zlostavljanju iranske dijaspore objavljujući osnivanje posebnog suda koji će samo suditi Irancima koji žive izvan zemlje. Uz pomoć državnog odvjetnika u Teheranu, dva odjela prvostupanjskog suda i žalbenog suda te više odjela nižih sudova bit će nadležni za rješavanje predmeta u vezi sa iseljenicima.

                  10.10.2011.

                  28.

                  HOSSEINI Dr Mohammad (također poznat kao HOSSEYNI, Dr Seyyed Mohammad; Seyed, Sayyed i Sayyid)

                  Mjesto rođenja: Rafsanjan, Kerman
                  Datum rođenja: 1961.

                  Ministar kulture i islamskog usmjeravanja od rujna 2009.
                  Bivši član IRGC-a, sudjelovao je u represiji protiv novinara.

                  10.10.2011.

                  29.

                  MOSLEHI Heydar (također poznat kao MOSLEHI Heidar; MOSLEHI Haidar)

                  Mjesto rođenja: Isfahan (Iran)
                  Datum rođenja: 1956.

                  Ministar za obavještajnu djelatnost.
                  Pod njegovim je vodstvom Ministarstvo za obavještajnu djelatnost nastavilo praksu raširenih proizvoljnih pritvaranja i progona prosvjednika i disidenata. Ministarstvo za obavještajnu djelatnost i dalje u zatvoru Evin nadzire odjel 209 gdje su smješteni mnogi aktivisti zbog svojih mirnih aktivnosti kojima se protive aktualnoj vladi. Ispitivači iz Ministarstva za obavještajnu djelatnost su zatvorenike u odjelu 209 tukli te ih duševno i seksualno zlostavljali. Kao ministar za obavještajnu djelatnost Moslehi je odgovoran za stalna zlostavljanja.

                  10.10.2011.


title: Provedbena odluka Komisije оd 15. lipnja 2017. o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća (Almansa (ZOI))

text:
               17.6.2017

               HR

               Službeni list Europske unije

               C 194/33

         PROVEDBENA ODLUKA KOMISIJE
   оd 15. lipnja 2017.
   o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća (Almansa (ZOI))
   (2017/C 194/06)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
   budući da:

               (1)

               Španjolska je podnijela zahtjev za izmjenu specifikacije za naziv „Almansa” u skladu s člankom 105. Uredbe (EU) br. 1308/2013.

               (2)

               Komisija je razmotrila taj zahtjev i utvrdila da su ispunjeni zahtjevi iz članaka 93. do 96., članka 97. stavka 1. te članaka 100., 101. i 102. Uredbe (EU) br. 1308/2013.

               (3)

               Kako bi se omogućilo podnošenje prigovora u skladu s člankom 98. Uredbe (EU) br. 1308/2013, u Službenom listu Europske unije trebalo bi stoga objaviti zahtjev za izmjenu specifikacije za naziv „Almansa”,

         ODLUČILA JE:
   Jedini članak
   Zahtjev za izmjenu specifikacije za naziv „Almansa” (ZOI) iz članka 105. Uredbe (EU) br. 1308/2013 utvrđen je u Prilogu ovoj Odluci.
   U skladu s člankom 98. Uredbe (EU) br. 1308/2013 objava ove Odluke predstavlja temelj za podnošenje prigovora na izmjenu specifikacije iz prvog stavka ovog članka u roku od dva mjeseca od datuma objave ove Odluke u Službenom listu Europske unije.

      Sastavljeno u Bruxellesu 15. lipnja 2017.

            Za Komisiju

         Phil HOGAN

            Član Komisije

      (1)  SL L 347, 20.12.2013., str. 671.

      PRILOG
      „ALMANSA”
      AOP-ES-A0044-AM03
      Datum podnošenja zahtjeva: 31. kolovoza 2015.

         Zahtjev za izmjenu specifikacije proizvoda

      1.   Pravila koja se primjenjuju na izmjenu:

      Članak 105. Uredbe br. 1308/2013 – Izmjena koja nije manja
      2.   Opis i obrazloženje izmjene

      2.1.   Opis proizvoda

      Izmjene su unesene zbog promjena na tržištu vina, na kojem potrošači sve više traže vina s niskim udjelom alkohola te vina dobivena od novih vinorodnih sorti, koje su se savršeno prilagodile našim tlima i našoj klimi.
      Osim toga, utvrđena je stvarna alkoholna jakost mladog bijelog vina, ružičastog vina, mladog crnog vina i vina „roble” za polusuha, poluslatka i slatka vina navođenjem najmanjeg stupnja alkohola od 9 % za te vrste vina.
      Zbog potražnje i konkurentnosti tržišta zaštićena oznaka izvornosti Almansa odnosi se na proizvodnju kvalitetnih pjenušavih vina koja imaju mogućnost ulaska na novo tržište i nastavljaju promicati zaštićenu oznaku izvornosti Almansa.
      Zbog toga su u ovoj točki utvrđeni parametri koje je potrebno poštovati u proizvodnji kvalitetnih pjenušavih vina koja nose zaštićenu oznaku izvornosti Almansa.
      2.2.   Primijenjeni enološki postupci

      Za mlado bijelo vino, mlado crno vino, bijelo vino fermentirano u hrastovim bačvama i bijelo vino „Crianza” uklonjen je najveći tlak prešanja te je zadržan najveći prinos berbe. Prinos berbe jest izmjereni prinos s obzirom na koji se utvrđuje ograničenje u pogledu tlaka prešanja.
      Budući da za proizvodnju vina nije moguće utvrditi najkraće i najdulje trajanje maceracije jer će ono ovisiti o stupnju zrelosti grožđa, temperaturi mošta tijekom postupka maceracije i sorti grožđa, za mlado ružičasto vino uklonjeno je ograničenje koje se odnosi na trajanje maceracije. Time će se izbjeći pretjerano izražena boja ružičastih vina, presnažni tanin, njihova robusnost i otežana prodaja.
      Za kvalitetna pjenušava vina dodaje se novi stavak, u kojem se navodi da se kvalitetna pjenušava vina moraju prilagoditi zahtjevima utvrđenima pod slovom C. Priloga II. Uredbi (EZ) br. 606/2009. Za ta vina upotrebljavat će se zaštićena oznaka izvornosti Almansa. Osim toga, bit će moguće navesti vrstu fermentacije u skladu s odredbama članka 66. stavka 4. Uredbe Komisije (EZ) br. 607/2009.
      2.3.   Sažeta definicija zemljopisnog područja

      U ovom se stavku želi izmijeniti način razgraničavanja zemljopisnog područja na način da ga se definira na temelju općina; trenutačno je definiran na temelju katastarskih čestica. Od 1975. (Rješenje 16414 od 19. svibnja 1975., kojim je uređena zaštićena oznaka izvornosti Almansa i njezino Regulatorno vijeće) do 2006. (Rješenje 01-02-2006 tijela Consejería de Agricultura, kojim su utvrđene proizvodne norme i uređene druge značajke ili tehničke specifikacije vina koja nose oznaku izvornosti Almansa) zemljopisno područje bilo je definirano na temelju općina; 2006. izmijenjena je proizvodna norma tih vina, a zemljopisno područje definirano je na temelju katastarskih čestica.
      Trenutačna definicija zemljopisnog područja utvrđena je s obzirom na površinu na kojoj je zasađena vinova loza. To zemljopisno područje nije neprekinuto; uključuje otoke između katastarskih čestica navedene u proizvodnoj normi i ne odgovara povijesnom području proizvodnje oznake izvornosti Almansa jer se na područjima koja nisu uključena poštuju uvjeti proizvodnje vina Almansa te ona moraju biti navedena u specifikaciji. Predloženom izmjenom u budućnosti će se izbjeći pogreške povezane s komasacijom zemljišta i promjenama nazivlja/brojeva katastarskih čestica u katastru.
      Zbog toga je zatraženo da definicija zemljopisnog područja zaštićene oznake izvornosti Almansa obuhvaća parcele i dijelove vinograda koji se nalaze u općinama navedenima u nastavku:

                  —

                  Almansa,

                  —

                  Alpera,

                  —

                  Bonete,

                  —

                  Corral Rubio,

                  —

                  Higueruela,

                  —

                  Hoya Gonzalo,

                  —

                  Pétrola,

                  —

                  na području općine Chinchilla, koja odgovara četvrti Villar de Chinchilla, razgraničenoj sporednim kolosijekom AB-402, (koji se pruža od Horne do Vente de Alhama), a koja je s jedne strane omeđena općinama Pétrola i Corral Rubio, a s druge općinama Bonete, Higueruela i Hoya Gonzalo.

            Sve te općine karakterizira ujednačena površina s usporedivim pedološkim i klimatskim uvjetima i imaju značajke utvrđene specifikacijom zaštićene oznake izvornosti Almansa, kako su navedene u proizvodnoj normi za ta vina prije 2006.
      2.4.   Sorte vinove loze

      Navodi se sorta crnog grožđa „Pinot Noir” (kao sekundarna sorta) jer se u zemljopisnom području sadi od 2000. i omogućuje dobivanje vina kvalitete koja se zahtijeva za zaštićenu oznaku izvornosti Almansa.
      2.5.   Povezanost

      Ovim je stavkom precizno opisana postojeća povezanost sa zemljopisnim područjem u pogledu kvalitetnih pjenušavih vina.
      Pedoklimatski uvjeti, položaj područja, iskustvo vinogradara kao proizvođača vina i sorte obuhvaćene zaštićenom oznakom izvornosti čine povoljne uvjete koji omogućuju proizvodnju grožđa tražene kvalitete za zaštićenu oznaku izvornosti koje se upotrebljava u proizvodnji kvalitetnih pjenušavih vina.
      2.6.   Imena i adrese nadzornih tijela

      Navode se naziv i adresa nadzornog tijela koji su važeći u trenutku podnošenja zahtjeva za izmjenu i zadržava se internetska poveznica na kojoj su dostupni ažurirani podaci nadzornih tijela za zaštićenu oznaku izvornosti Almansa.
      JEDINSTVENI DOKUMENT
      1.   Oznaka

      Almansa
      2.   Vrsta oznake zemljopisnog podrijetla

      ZOI – Zaštićena oznaka izvornosti
      3.   Kategorije proizvoda od vinove loze

                  1.

                  Vino

                  5.

                  Kvalitetno pjenušavo vino

            4.   Opis vina

      Mlada, suha bijela i ružičasta vina
      Bijela su vina lagana, imaju srednju alkoholnu jakost, izraženu žutu boju i umjerenu aromu.
      Ružičasta vina imaju boju u rasponu od boje maline do boje jagode. Svježa su, lagana i srednje kisela. U ustima imaju razigrani i voćni okus.
      Opća analitička svojstva

                  Najveća ukupna alkoholna jakost (u % volumnog udjela)

                  11,5

                  Najmanja stvarna alkoholna jakost (u % volumnog udjela):

                  11,5

                  Najmanji ukupni sadržaj kiselosti

                  4,5  u gramima po litri, izraženo kao vinska kiselina

                  Najveći sadržaj hlapljivih kiselina (u miliekvivalentima po litri)

                  10

                  Najveći ukupni udio sumporova dioksida (u miligramima po litri)

                  180

            Mlada polusuha, poluslatka i slatka bijela i ružičasta vina
      U pogledu njihova izgleda i mirisa, nalikuju suhim vinima dobivenima od iste sorte.
      Okus im je ujednačen u pogledu alkoholne jakosti, kiselosti i udjela neprevrelog šećera.
      Opća analitička svojstva

                  Najveća ukupna alkoholna jakost (u % volumnog udjela)

                  11,5

                  Najmanja stvarna alkoholna jakost (u % volumnog udjela):

                  9

                  Najmanji ukupni sadržaj kiselosti

                  4,5  u gramima po litri, izraženo kao vinska kiselina

                  Najveći sadržaj hlapljivih kiselina (u miliekvivalentima po litri)

                  10

                  Najveći ukupni udio sumporova dioksida (u miligramima po litri)

                  180

            Bijelo vino fermentirano u hrastovim bačvama i bijelo vino „Crianza”
      U pogledu njegova izgleda, čist je i bistar, slamnato žute boje i/ili sa zlatnim nijansama.
      Primarne arome miješaju se s tercijarnim aromama dimljenog, koje su posljedica vrenja u bačvi. Intenzitet je srednji do jak.
      Okus mu je uravnotežen, blag za okusne pupoljke, uz voćni naknadni okus i note sirova drva.
      Opća analitička svojstva

                  Najveća ukupna alkoholna jakost (u % volumnog udjela)

                  11,5

                  Najmanja stvarna alkoholna jakost (u % volumnog udjela):

                  11,5

                  Najmanji ukupni sadržaj kiselosti

                  4,5  u gramima po litri, izraženo kao vinska kiselina

                  Najveći sadržaj hlapljivih kiselina (u miliekvivalentima po litri)

                  11,7

                  Najveći ukupni udio sumporova dioksida (u miligramima po litri)

                  180

            Mlado suho crno vino i suho crno vino „Roble”
      Crna vina imaju umjerenu i sjajnu boju, u nijansama ljubičaste/granatne i/ili purpurne boje. Njihova izvrsna razina kiselosti omogućuje produljeno odležavanje i čuvanje. Vina imaju izrazito jaku aromu i intenzitet boje, a u cjelini su srednjeg intenziteta.
      Ta vina imaju punoću, snažan okus i intenzivnu boju, ujednačena su te imaju lagano naglašene tanine. Vina koja su odležala u hrastovim bačvama imaju srednju postojanost i retronazalnu aromu s notama dimljenog.
      Opća analitička svojstva

                  Najveća ukupna alkoholna jakost (u % volumnog udjela)

                  12

                  Najmanja stvarna alkoholna jakost (u % volumnog udjela):

                  12

                  Najmanji ukupni sadržaj kiselosti

                  4,5  u gramima po litri, izraženo kao vinska kiselina

                  Najveći sadržaj hlapljivih kiselina (u miliekvivalentima po litri)

                  11,7

                  Najveći ukupni udio sumporova dioksida (u miligramima po litri)

                  150

            Polusuho, poluslatko i slatko mlado crno vino i mlado crno vino „Roble”
      U pogledu njihova izgleda i mirisa, nalikuju suhim vinima dobivenima od iste sorte.
      Okus im je ujednačen u pogledu alkoholne jakosti, kiselosti i udjela neprevrelog šećera.
      Opća analitička svojstva

                  Najveća ukupna alkoholna jakost (u % volumnog udjela)

                  12

                  Najmanja stvarna alkoholna jakost (u % volumnog udjela):

                  9

                  Najmanji ukupni sadržaj kiselosti

                  4,5  u gramima po litri, izraženo kao vinska kiselina

                  Najveći sadržaj hlapljivih kiselina (u miliekvivalentima po litri)

                  11,7

                  Najveći ukupni udio sumporova dioksida (u miligramima po litri)

                  150

            Crna vina „Crianza”, „Reserva” i „Gran reserva”
      Imaju crvenu boju trešnje ili rubina te mogu imati note boje opeke. Njihova je boja srednje intenzivna ili srednja.
      Karakterizira ih skup voćnih aroma i aroma hrasta ili aroma začina srednje visokog do visokog intenziteta.
      Riječ je o strukturiranim vinima s umjerenim udjelom tanina, koja u ustima ostavljaju skladan i postojan okus. *Najveći sadržaj hlapljivih kiselina: 15 miliekvivalenata po litri za odležana vina.
      Opća analitička svojstva

                  Najveća ukupna alkoholna jakost (u % volumnog udjela)

                  12

                  Najmanja stvarna alkoholna jakost (u % volumnog udjela):

                  12

                  Najmanji ukupni sadržaj kiselosti

                  4,5  u gramima po litri, izraženo kao vinska kiselina

                  Najveći sadržaj hlapljivih kiselina (u miliekvivalentima po litri)

                  16,7

                  Najveći ukupni udio sumporova dioksida (u miligramima po litri)

                  150

            Kvalitetno pjenušavo vino
      Ima sitne i postojane mjehuriće, kod bijelih vina blijede do zlatne i sjajne boje, kod ružičastih vina ružičastih tonova do tonova boje opeke. Čiste i voćne arome; odležana vina imaju intenzivne arome. U ustima imaju uravnotežen i lagan okus.
      Opća analitička svojstva

                  Najveća ukupna alkoholna jakost (u % volumnog udjela)

                  11

                  Najmanja stvarna alkoholna jakost (u % volumnog udjela):

                  10

                  Najmanji ukupni sadržaj kiselosti

                  4 u gramima po litri, izraženo kao vinska kiselina

                  Najveći sadržaj hlapljivih kiselina (u miliekvivalentima po litri)

                  13,3

                  Najveći ukupni udio sumporova dioksida (u miligramima po litri)

                  185

            5.   Enološki postupci

      a)   Osnovne enološke prakse

      Posebna enološka praksa
      Postupak alkoholne fermentacije mora se provoditi do potpunog iscrpljivanja fermentabilnog šećera; temperatura potrebna za dobivanje primarnih karakterističnih aroma ne smije biti veća od 20 °C za bijela vina, 25 °C za ružičasta vina i 28 °C za crna vina. Fermentacija se može prekinuti radi očuvanja neprevrelog šećera ili, kod suhih vina, doslađivanjem s pomoću pročišćenog ugušćenog mošta iz područja proizvodnje.
      Vina mogu biti podvrgnuta razdoblju odležavanja koje za vino „Crianza” iznosi 18 mjeseci, za vino „Reserva” 24 mjeseca, a za vino „Gran reserva” 36 mjeseci. Bačve moraju biti izrađene od hrastova drva te imati zapremninu od 330 litara.
      Kvalitetna pjenušava vina moraju ispunjavati zahtjeve utvrđene u Prilogu II. Uredbi (EZ) br. 606/2009.
      b)   Najveći urodi

      Sorte bijelih vina dobivene od vinove loze s račvastim uzgojnim oblikom
      7 860 kg grožđa po hektaru
      Sorte bijelih vina dobivene od vinove loze s račvastim uzgojnim oblikom
      55 hl po hektaru
      Sorte crnih vina dobivene od vinove loze s račvastim uzgojnim oblikom
      6 430 kg grožđa po hektaru
      Sorte crnih vina dobivene od vinove loze s račvastim uzgojnim oblikom
      45 hl po hektaru
      Sorte bijelih vina dobivene od vinove loze sa špalirskim sustavom uzgoja
      11 430 kilograma grožđa po hektaru
      Sorte bijelih vina dobivene od vinove loze sa špalirskim sustavom uzgoja
      80 hl po hektaru
      Sorte crnih vina dobivene od vinove loze sa špalirskim sustavom uzgoja
      10 000 kg grožđa po hektaru
      Sorte crnih vina dobivene od vinove loze sa špalirskim sustavom uzgoja
      70 hl po hektaru
      6.   Ograničeno područje

      Obuhvaća čestice i dijelove vinograda koji se nalaze u sljedećim općinama: Almansa, Alpera, Bonete, Corral Rubio, Higuereula, Hoya Gonzalo, Pétrola i Chinchilla, području razgraničenom sporednim kolosijekom AB-402 (koji se pruža od Horne do Vente de Alhama), koje je s jedne strane omeđeno općinama Pétrola i Corral Rubio, a s druge općinama Bonete, Higueruela i Hoya Gonzalo.
      7.   Glavne sorte vinove loze

      Verdejo
      Garnacha Tintorera
      Monastrell
      8.   Opis povezanosti

      Vino

                  1.

                  Detaljne informacije o zemljopisnom području (prirodni i ljudski čimbenici)
                  Zemljopisno područje koje obuhvaća zaštićenu oznaku izvornosti Almansa jest visoki plato koji je s istočne strane omeđen koridorom Almansa, dijelom stare kraljevine Valencije. To mjesto stoljećima je činilo prijelaz od zemlje koja pripada Levantu prema Kastilji. Glavni kriterij za razlikovanje područja koje obuhvaća zaštićenu oznaku izvornosti Almansa u odnosu na Levant jest razlika u nadmorskoj visini u rasponu od 400 metara (u susjednom selu grada Fuentea La Higuera) do 700 metara (u Almansi), pri čemu su ta dva grada udaljena tek 15 km. Klima je ekstremna kontinentalna, s izrazito hladnim i suhim zimama koje se izmjenjuju s izrazito vrućim ljetima. Padaline u najvećoj mjeri padaju u proljeće i krajem ljeta; prosječna godišnja količina oborina iznosi 250 mm.
                  Tlo je bogato vapnencem i u njemu se izmjenjuju kameniti dijelovi s tankom podlogom i pjeskoviti i duboki dijelovi. Općenito govoreći, ta tla nisu jako plodna i daju slabe prinose po hektaru.
                  Općine koje čine područje zaštićene oznake izvornosti Almansa nalaze se u unutrašnjosti pokrajine Albacete. Riječ je o ponajprije ruralnom području čija je glavna urbana aglomeracija sam grad Almansa, koji ima 26 000 stanovnika. Poljoprivreda čini glavni resurs regije. Zaštićena oznaka izvornosti Almansa nastala je 1966. godine.

                  2.

                  Podaci o kvaliteti ili značajkama vina uvelike ili isključivo nastalima zahvaljujući zemljopisnom okruženju.
                  Polusuha kontinentalna klima na području proizvodnje zaštićene oznake izvornosti Almansa, povezana sa slabo plodnim tlom, omogućuje samopraćenje proizvodnje vinove loze, čiji prosječni prinos po hektaru iznosi 4 500 kg. Ovaj slabi prinos po vinovoj lozi povećava kromatsku koncentraciju, koncentraciju tanina i aromatsko bogatstvo crnih vina. Tijekom faze zrenja nadmorska visina omoguće izrazito jaku inverziju temperature tijekom noći. Ova pojava doprinosi proizvodnji vina visoke kvalitete.

                  3.

                  Povezanost između značajki zemljopisnog područja i kvalitete vina.
                  Područje proizvodnje zaštićene oznake izvornosti Almansa nalazi se u prijelaznoj regiji; vinogradi se nalaze na ravnicama, koje su obilježene propusnim tlima bogatima vapnencem i siromašnima hranjivim tvarima; osim toga, prosječna je količina padalina niska i ne prelazi 250 mm godišnje. Mala količina padalina, propusnost tla i slabi prinos omogućuju dobivanje vina izrazite arome i visokog kromatskog intenziteta.

            Kvalitetno pjenušavo vino

                  1.

                  Detaljne informacije o zemljopisnom području (prirodni i ljudski čimbenici)
                  Ekstremna klima područja proizvodnje obilježena izrazito hladnim i suhim zimama i izrazito vrućim ljetima te prosječna nadmorska visina, tla bogata vapnencem i vinogradarska tradicija područja zaštićene oznake izvornosti Almansa čine uvjete primjerene proizvodnji grožđa tražene kvalitete te idealne uvjete za proizvodnju kvalitetnih pjenušavih vina.

                  2.

                  Podaci o kvaliteti ili značajkama vina uvelike ili isključivo nastalima zahvaljujući zemljopisnom okruženju.
                  Mala količina padalina i slabo plodna tla daju slabi prinos grožđa po hektaru, što kvalitetnih pjenušavim vinima zaštićene oznake izvornosti Almansa daje punoću tijela i ravnotežu te omogućuje dobivanje sitnih i postojanih mjehurića.

                  3.

                  Povezanost između značajki zemljopisnog područja i kvalitete vina.
                  Ekstremne temperature i tla bogata vapnencem omogućuju uzgoj dopuštenih sorti koje vinu daju punoću tijela i ravnotežu; isto tako, suha razdoblja, slabi prinosi i insolacija te prirodna alkoholna jakost omogućuju proizvodnju kvalitetnih pjenušavih vina s određenim stupnjem alkohola.

            9.   Osnovni dodatni uvjeti

      Pravni okvir:
      Nacionalno zakonodavstvo
      Vrsta dodatnog uvjeta:
      Dodatne odredbe koje se odnose na označivanje
      Opis uvjeta:
      Za upotrebu navoda o utvrđenoj i jedinstvenoj sorti vinove loze najmanje 86 % grožđa mora biti dobiveno od te sorte, što mora biti upisano u registre vina.
      10.   Poveznica na specifikaciju proizvoda

      http://pagina.jccm.es/agricul/paginas/comercial-industrial/consejos_new/pliegos/20131202_PLIEGO_DOP_ALMANSA.pdf


title: 2014/355/EU: Provedbena odluka Komisije оd 12. lipnja 2014. o izmjeni Odluke 2011/163/EU o odobravanju planova koje su dostavile treće zemlje u skladu s člankom 29. Direktive Vijeća 96/23/EZ (priopćena pod brojem dokumenta C(2014) 3772)  Tekst značajan za EGP

text:
               14.6.2014

               HR

               Službeni list Europske unije

               L 175/32

         PROVEDBENA ODLUKA KOMISIJE
   оd 12. lipnja 2014.
   o izmjeni Odluke 2011/163/EU o odobravanju planova koje su dostavile treće zemlje u skladu s člankom 29. Direktive Vijeća 96/23/EZ
   (priopćena pod brojem dokumenta C(2014) 3772)
   (Tekst značajan za EGP)

      (2014/355/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla i o stavljanju izvan snage direktiva 85/358/EEZ i 86/469/EEZ i odluka 89/187/EEZ i 91/664/EEZ (1), a posebno njezin članak 29. stavak 1. četvrti podstavak i članak 29. stavak 2.,
   budući da:

               (1)

               Direktivom 96/23/EZ utvrđuju se mjere za praćenje tvari i skupina rezidua navedenih u Prilogu I. ove Odluke. Tom se Direktivom od trećih zemalja iz kojih je državama članicama dozvoljeno uvoziti životinje i proizvode životinjskog podrijetla obuhvaćene tom Direktivom zahtjeva da dostave plan u kojem se navode jamstva koja one nude u pogledu praćenja rezidua. Taj plan mora sadržavati u najmanju ruku skupinu rezidua i tvari koje su navedene u Prilogu I. toj Direktivi.

               (2)

               Odlukom Komisije 2011/163/EU (2) odobravaju se planovi iz članka 29. Direktive 96/23/EZ („planovi”) koje dostavljaju određene treće zemlje navedene u tom Prilogu za životinje i proizvode životinjskog podrijetla navedene na tom popisu.

               (3)

               U skladu s planovima koje su nedavno dostavile određene treće zemlje i dodatnim informacijama koje je Komisija prikupila, potrebno je ažurirati popis trećih zemalja iz kojih je državama članicama dozvoljeno uvoziti određene životinje i proizvode životinjskog podrijetla, kako je predviđeno Direktivom 96/23/EZ i trenutačno navedeno u Prilogu Odluci 2011/163/EU („popis”).

               (4)

               Otoci Pitcairn Komisiji su dostavili plan koji se odnosi na med. Tim se planom daju dovoljna jamstva i treba ga odobriti. Stoga je u popis potrebno uvrstiti unos o Otocima Pitcairn koji se odnosi na med.

               (5)

               Ruanda je Komisiji dostavila plan koji se odnosi na med. Tim se planom daju dovoljna jamstva i treba ga odobriti. Stoga je u popis potrebno uvrstiti unos o Ruandi koji se odnosi na med.

               (6)

               Ukrajina je Komisiji dostavila plan koji se odnosi na govedinu i svinjetinu. Tim se planom daju dovoljna jamstva i treba ga odobriti. Stoga je u popis potrebno uvrstiti unose o Ukrajini koji se odnose na govedinu i svinjetinu.

               (7)

               Ujedinjeni Arapski Emirati trenutačno se nalaze na popisu u odnosu na akvakulturu i mlijeko (samo devino mlijeko). Međutim, Ujedinjeni Arapski Emirati nisu dostavili plan kako je utvrđeno člankom 29. Direktive 96/23/EZ za akvakulturu. Stoga je s popisa potrebno ukloniti unos o Ujedinjenim Arapskim Emiratima koji se odnosi na akvakuturu.

               (8)

               Odluku 2011/163/EU treba stoga na odgovarajući način izmijeniti.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog Odluci 2011/163/EU zamjenjuje se tekstom iz Priloga ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 12. lipnja 2014.

            Za Komisiju

         Tonio BORG

            Član Komisije

      (1)  SL L 125, 23.5.1996., str. 10.

      (2)  Odluka Komisije 2011/163/EU od 16. ožujka 2011. o odobravanju planova koje su dostavile treće zemlje u skladu s člankom 29. Direktive Vijeća 96/23/EZ (SL L 70, 17.3.2011., str. 40.).

      PRILOG

            „PRILOG

                        Oznaka ISO 2

                        Država

                        Goveda

                        Ovce/koze

                        Svinje

                        Kopitari

                        Perad

                        Akva-kultura

                        Mlijeko

                        Jaja

                        Kunići

                        Divljač

                        Divljač iz farmskog uzgoja

                        Med

                        AD

                        Andora

                        X

                        X

                        X

                        AE

                        Ujedinjeni Arapski Emirati

                        X (1)

                        AL

                        Albanija

                        X

                        X

                        X

                        AM

                        Armenija

                        X

                        AR

                        Argentina

                        X

                        X

                        X

                        X

                        X

                        X

                        X

                        X

                        X

                        X

                        X

                        AU

                        Australija

                        X

                        X

                        X

                        X

                        X

                        X

                        X

                        X

                        BA

                        Bosna i Hercegovina

                        X

                        X

                        X

                        X

                        X

                        BD

                        Bangladeš

                        X

                        BN

                        Brunej

                        X

                        BR

                        Brazil

                        X

                        X

                        X

                        X

                        X

                        BW

                        Bocvana

                        X

                        X

                        X

                        BY

                        Bjelarus

                        X (2)

                        X

                        X

                        X

                        BZ

                        Belize

                        X

                        CA

                        Kanada

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        CH

                        Švicarska

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        CL

                        Čile

                        X

                        X

                        X

                        X

                        X

                        X

                        X

                        X

                        CM

                        Kamerun

                        X

                        CN

                        Kina

                        X

                        X

                        X

                        X

                        X

                        CO

                        Kolumbija

                        X

                        CR

                        Kostarika

                        X

                        CU

                        Kuba

                        X

                        X

                        EC

                        Ekvador

                        X

                        ET

                        Etiopija

                        X

                        FK

                        Falklandski otoci

                        X

                        X

                        FO

                        Farski otoci

                        X

                        GH

                        Gana

                        X

                        GM

                        Gambija

                        X

                        GL

                        Grenland

                        X

                        X

                        X

                        GT

                        Gvatemala

                        X

                        X

                        HN

                        Honduras

                        X

                        ID

                        Indonezija

                        X

                        IL

                        Izrael

                        X

                        X

                        X

                        X

                        X

                        X

                        IN

                        Indija

                        X

                        X

                        X

                        IR

                        Iran

                        X

                        JM

                        Jamajka

                        X

                        JP

                        Japan

                        X

                        X

                        KE

                        Kenija

                        X (1)

                        KG

                        Kirgistan

                        X

                        KR

                        Južna Koreja

                        X

                        LB

                        Libanon

                        X

                        LK

                        Šri Lanka

                        X

                        MA

                        Maroko

                        X

                        MD

                        Republika Moldova

                        X

                        X

                        X

                        X

                        ME

                        Crna Gora

                        X

                        X

                        X

                        X

                        X

                        X

                        X

                        MG

                        Madagaskar

                        X

                        X

                        MK

                        Bivša jugoslavenska republika Makedonija (4)

                        X

                        X

                        X

                        X

                        X

                        X

                        X

                        X

                        X

                        MU

                        Mauricijus

                        X

                        MX

                        Meksiko

                        X

                        X

                        X

                        X

                        MY

                        Malezija

                        X (3)

                        X

                        MZ

                        Mozambik

                        X

                        NA

                        Namibija

                        X

                        X

                        X

                        NC

                        Nova Kaledonija

                        X (3)

                        X

                        X

                        X

                        X

                        NI

                        Nikaragva

                        X

                        X

                        NZ

                        Novi Zeland

                        X

                        X

                        X

                        X

                        X

                        X

                        X

                        X

                        PA

                        Panama

                        X

                        PE

                        Peru

                        X

                        X

                        PF

                        Francuska Polinezija

                        X

                        PH

                        Filipini

                        X

                        PN

                        Otoci Pitcairn

                        X

                        PY

                        Paragvaj

                        X

                        RS

                        Srbija (5)

                        X

                        X

                        X

                        X (2)

                        X

                        X

                        X

                        X

                        X

                        X

                        RU

                        Rusija

                        X

                        X

                        X

                        X

                        X

                        X

                        X (6)

                        X

                        RW

                        Ruanda

                        X

                        SA

                        Saudijska Arabija

                        X

                        SG

                        Singapur

                        X (3)

                        X (3)

                        X (3)

                        X (3)

                        X

                        X (3)

                        SM

                        San Marino

                        X

                        X (3)

                        X

                        SR

                        Surinam

                        X

                        SV

                        Salvador

                        X

                        SZ

                        Svazi

                        X

                        TH

                        Tajland

                        X

                        X

                        X

                        TN

                        Tunis

                        X

                        X

                        X

                        TR

                        Turska

                        X

                        X

                        X

                        X

                        X

                        TW

                        Tajvan

                        X

                        X

                        TZ

                        Ujedinjena Republika Tanzanija

                        X

                        X

                        UA

                        Ukrajina

                        X

                        X

                        X

                        X

                        X

                        X

                        X

                        UG

                        Uganda

                        X

                        X

                        US

                        Sjedinjene Američke Države

                        X

                        X

                        X

                        X

                        X

                        X

                        X

                        X

                        X

                        X

                        X

                        UY

                        Urugvaj

                        X

                        X

                        X

                        X

                        X

                        X

                        X

                        VE

                        Venezuela

                        X

                        VN

                        Vijetnam

                        X

                        X

                        ZA

                        Južna Afrika

                        X

                        X

                        ZM

                        Zambija

                        X

                        ZW

                        Zimbabve

                        X

                        X

         (1)  Samo devino mlijeko.

         (2)  Izvoz živih kopitara za klanje u Uniju (samo životinje koje služe za proizvodnju hrane).

         (3)  Treće zemlje koje upotrebljavaju samo sirovinu ili iz država članica ili iz trećih zemalja odobrenih za uvoz takve sirovine u Uniju, u skladu s člankom 2.

         (4)  Bivša jugoslavenska republika Makedonija, konačna nomenklatura za ovu zemlju dogovorit će se nakon trenutačnih pregovora na razini UN-a.

         (5)  Bez Kosova (ovim nazivom ne dovode se u pitanje stajališta o statusu te se on koristi u skladu s rezolucijom UNSCR 1244/99 i mišljenjem Međunarodnog suda pravde o proglašavanju neovisnosti Kosova).

         (6)  Samo za sobove iz područja Murmanska i Yamalo-Nenets.”


title: Provedbena odluka Komisije (EU) 2015/689 оd 24. travnja 2015. o obnovi odobrenja za postojeće proizvode od genetski modificiranog pamuka MON 531 (MON-ØØ531-6) u skladu s Uredbom (EZ) br. 1829/2003 Europskog parlamenta i Vijeća (priopćeno pod brojem dokumenta C(2015) 2761) (Tekst značajan za EGP)

text:
               30.4.2015

               HR

               Službeni list Europske unije

               L 112/31

         PROVEDBENA ODLUKA KOMISIJE (EU) 2015/689
   оd 24. travnja 2015.
   o obnovi odobrenja za postojeće proizvode od genetski modificiranog pamuka MON 531 (MON-ØØ531-6) u skladu s Uredbom (EZ) br. 1829/2003 Europskog parlamenta i Vijeća

         (priopćeno pod brojem dokumenta C(2015) 2761)

   (Vjerodostojni su samo tekstovi na francuskom i nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 11. stavak 3. i članak 23. stavak 3.,
   budući da:

               (1)

               Dodaci hrani, krmiva i dodaci hrani za životinje proizvedeni od genetski modificiranog pamuka MON 531 stavljeni su na tržište prije stupanja na snagu Uredbe (EZ) br. 1829/2003 i prijavljeni su kao postojeći proizvodi u skladu s člankom 8. stavkom 1. točkom (b) i člankom 20. stavkom 1. točkom (b) te Uredbe.

               (2)

               Trgovačko društvo Monsanto Europe S.A. podnijelo je 17. travnja 2007. zahtjev Komisiji, u skladu s člancima 11. i 23. Uredbe (EZ) br. 1829/2003, za obnovu odobrenja za postojeće dodatke hrani, krmiva i dodatke hrani za životinje proizvedene od genetski modificiranog pamuka MON 531 (dalje u tekstu „zahtjev”).

               (3)

               Trgovačko društvo Monsanto Europe S.A. zatražilo je 16. lipnja 2011. proširenje područja primjene zahtjeva na jestivo pamukovo ulje proizvedeno od genetski modificiranog pamuka MON 531, koje je prethodno prijavljeno kao postojeći proizvod u skladu s člankom 8. stavkom 1. točkom (a) Uredbe (EZ) br. 1829/2003.

               (4)

               Područjem primjene zahtjeva kako je prošireno obuhvaćene su sve trenutačne komercijalne namjene hrane i hrane za životinje proizvedene od pamuka kako je definirano u članku 3. stavku 1. točki (c) i članku 15. stavku 1. točki (c) Uredbe (EZ) br. 1829/2003.

               (5)

               Europska agencija za sigurnost hrane („EFSA”) dala je 16. rujna 2011. pozitivno mišljenje (2) u skladu s člancima 6. i 18. Uredbe (EZ) br. 1829/2003. Zaključila je da su proizvodi dobiveni od genetski modificiranog pamuka MON 531 kako su opisani u zahtjevu jednako sigurni kao proizvodi dobiveni od njegova konvencionalnog ekvivalenta u pogledu njihovih predviđenih namjena.

               (6)

               EFSA je zaključila da u analizi horizontalnog prijenosa gena s genetski modificiranog pamuka MON 531 na bakterije u pogledu njegovih predviđenih namjena nije uočen rizik za zdravlje ljudi ili životinja ili za okoliš, uzimajući u obzir očekivanu nisku učestalost prijenosa gena s biljke na bakterije u usporedbi s učestalošću prijenosa među bakterijama te vrlo malenu izloženost DNK-u iz genetski modificiranog pamuka MON 531.

               (7)

               EFSA je razmotrila sva konkretna pitanja i dvojbe država članica koje su iznesene u okviru savjetovanja s nacionalnim nadležnim tijelima, kako je predviđeno u članku 6. stavku 4. i članku 18. stavku 4. Uredbe (EZ) br. 1829/2003.

               (8)

               Zbog toga bi trebalo obnoviti odobrenje za proizvode proizvedene od genetski modificiranog pamuka MON 531.

               (9)

               Svakom bi genetski modificiranom organizmu trebalo dodijeliti jedinstveni identifikacijski kod, kako je predviđeno u Uredbi Komisije (EZ) br. 65/2004 (3).

               (10)

               Na temelju mišljenja EFSA-e nisu potrebni posebni zahtjevi za označivanje za hranu, sastojke hrane i hranu za životinje koja je proizvedena od genetski modificiranog pamuka MON 531, osim onih koji su predviđeni u članku 13. stavku 1. i članku 25. stavku 2. Uredbe (EZ) br. 1829/2003.

               (11)

               Sve relevantne informacije o odobrenju proizvoda trebalo bi upisati u registar Zajednice genetski modificirane hrane i hrane za životinje, kako je predviđeno u Uredbi (EZ) br. 1829/2003.

               (12)

               O ovoj je Odluci potrebno obavijestiti stranke Kartagenskog protokola o biološkoj sigurnosti uz Konvenciju o biološkoj raznolikosti Mehanizmom za razmjenu informacija o biološkoj sigurnosti, u skladu s člankom 9. stavkom 1. i člankom 15. stavkom 2. točkom (c) Uredbe (EZ) br. 1946/2003 Europskog parlamenta i Vijeća (4).

               (13)

               Stalni odbor za bilje, životinje, hranu i hranu za životinje nije donio mišljenje u roku koji je odredio njegov predsjednik. Provedbeni akt smatrao se potrebnim i predsjednik odbora podnio je nacrt provedbenog akta žalbenom odboru na daljnje razmatranje. Žalbeni odbor nije donio mišljenje,

         DONIJELA JE OVU ODLUKU:
   Članak 1.
   Genetski modificirani organizam i jedinstveni identifikacijski kod
   Genetski modificiranom pamuku (Gossypium hirsutum L. i Gossypium barbadense L.) MON 531, kako je navedeno u točki (b) Priloga ovoj Odluci, dodjeljuje se jedinstveni identifikacijski kod MON-ØØ531-6, kako je predviđeno u Uredbi (EZ) br. 65/2004.
   Članak 2.
   Obnova odobrenja
   Za potrebe članaka 11. i 23. Uredbe (EZ) br. 1829/2003 i u skladu s uvjetima utvrđenima u ovoj Odluci, obnavlja se odobrenje za stavljanje na tržište sljedećih proizvoda:

               (a)

               hrane proizvedene od pamuka MON-ØØ531-6;

               (b)

               hrane za životinje proizvedene od pamuka MON-ØØ531-6.

         Članak 3.
   Označivanje
   Za potrebe zahtjeva za označivanje utvrđenih u članku 13. stavku 1. i članku 25. stavku 2. Uredbe (EZ) br. 1829/2003 „naziv organizma” je „pamuk”.
   Članak 4.
   Registar Zajednice
   Informacije iz Priloga ovoj Odluci upisuju se u registar Zajednice genetski modificirane hrane i hrane za životinje, kako je predviđeno u članku 28. Uredbe (EZ) br. 1829/2003.
   Članak 5.
   Nositelj odobrenja
   Nositelj odobrenja je trgovačko društvo Monsanto Europe S.A., Belgija, koje zastupa trgovačko društvo Monsanto Company, Sjedinjene Američke Države.
   Članak 6.
   Valjanost
   Ova se Odluka primjenjuje u razdoblju od 10 godina od dana objave.
   Članak 7.
   Adresat
   Ova je Odluka upućena trgovačkom društvu Monsanto Europe S.A., Avenue de Tervuren 270-272, B-1150 Bruxelles, Belgija.

      Sastavljeno u Bruxellesu 24. travnja 2015.

            Za Komisiju

         Vytenis ANDRIUKAITIS

            Član Komisije

      (1)  SL L 268, 18.10.2003., str. 1.

      (2)  EFSA-ino povjerenstvo za genetski modificirane organizme (GMO); Znanstveno mišljenje o zahtjevu EFSA-GMO-RX-MON531 za obnovu odobrenja za daljnje stavljanje na tržište postojećeg pamukova ulja, dodataka hrani, krmiva i dodataka hrani za životinje proizvedenih od pamuka MON 531 koji je dostavilo trgovačko društvo Monsanto u skladu s člankom 8. stavkom 1. točkama (a) i (b) i člankom 20. stavkom 1. točkom (b) Uredbe (EZ) br. 1829/2003. EFSA Journal 2011.; 9(9):2373. [1-30] doi:10.2903/j.efsa.2011.2373.

      (3)  Uredba Komisije (EZ) br. 65/2004 od 14. siječnja 2004. o uspostavi sustava za određivanje i dodjelu jedinstvenih identifikacijskih kodova za genetski modificirane organizme (SL L 10, 16.1.2004., str. 5.).

      (4)  Uredba (EZ) br. 1946/2003 Europskog parlamenta i Vijeća od 15. srpnja 2003. o prekograničnom prijenosu genetski modificiranih organizama (SL L 287, 5.11.2003., str. 1.).

      PRILOG
      (a)   Podnositelj zahtjeva i nositelj odobrenja

                  Naziv

                  :

                  Monsanto Europe S.A.

                  Adresa

                  :

                  Avenue de Tervuren 270-272, B-1150 Bruxelles, Belgija

            u ime Monsanto Company – 800 N. Lindbergh Boulevard – St. Louis, Missouri 63167, Sjedinjene Američke Države.
      (b)   Opis i specifikacija proizvoda

                  1.

                  Hrana proizvedena od pamuka MON-ØØ531-6;

                  2.

                  Hrana za životinje proizvedena od pamuka MON-ØØ531-6.

            Genetski modificirani pamuk MON-ØØ531-6 kako je opisan u zahtjevu eksprimira protein Cry1Ac, koji uzrokuje otpornost na štetočine iz reda Lepidoptera. U postupku genetske modifikacije kao selektivni markeri upotrijebljeni su gen nptII za otpornost na kanamicin i neomicin, i gen aadA za otpornost na spektinomicin i streptomicin.
      (c)   Označivanje

      Za potrebe zahtjeva za označivanje utvrđenih u članku 13. stavku 1. i članku 25. stavku 2. Uredbe (EZ) br. 1829/2003 „naziv organizma” je „pamuk”.
      (d)   Metoda detekcije

                  1.

                  Specifična kvantitativna metoda za otkrivanje pamuka MON-ØØ531-6 na temelju lančane reakcije s polimerazom (PCR) u stvarnom vremenu;

                  2.

                  Potvrdio referentni laboratorij Europske unije osnovan na temelju Uredbe (EZ) br. 1829/2003 na genomskom DNK-u iz sjemena, objavljeno na http://gmo-crl.jrc.ec.europa.eu/statusofdossiers.aspx;

                  3.

                  Referentni materijal: AOCS 0804-C i AOCS 0804-A dostupni su preko Američkog udruženja naftnih kemičara na http://www.aocs.org/tech/crm.

            (e)   Jedinstveni identifikacijski kod

      MON-ØØ531-6
      (f)   Informacije koje se zahtijevaju na temelju Priloga II. Kartagenskom protokolu o biološkoj sigurnosti uz Konvenciju o biološkoj raznolikosti

      Nije primjenjivo.
      (g)   Uvjeti ili ograničenja za stavljanje na tržište i upotrebu proizvoda te za rukovanje njima

      Nije potrebno.
      (h)   Plan praćenja učinaka na okoliš

      Nije potrebno.
      (i)   Zahtjevi za praćenje upotrebe hrane u ljudskoj prehrani nakon stavljanja na tržište

      Nije potrebno.